เปลี่ยนได้ด้วยมือประชาชน
เอาไม่เอา ทักษิณ-บิ๊กตู่,ที่สุดการเลือกตั้งปี 62 ก็ต้องลงล็อกที่แต่ละฝ่ายจะใช้เป็นเข็มมุ่งไปสู่ชัยชนะด้วยการวางแผน วางแนวคิด เพื่อผูกติดความพึงพอใจของผู้มีสิทธิลงคะแนนเลือกตั้ง,แม้จะมีการประกาศนโยบาย ไม่ว่าจะเป็นด้านเศรษฐกิจ การเมือง สังคม หัวหน้าพรรคใหม่ กรรมการบริหารชุดใหญ่,แต่ผู้สนับสนุน นายทุนจะเก่าหรือใหม่ก็เป็นเพียงแค่เครื่องเคียงเพื่อสนับสนุนการเงิน อิทธิพลทั้งทางตรงและทางอ้อม แกนนำมวลชนต่างๆเพื่อหวังชนะเลือกตั้ง,เอาเข้าจริงสำหรับการต่อสู้ทางการเมืองจึงน่าจะยังวนอยู่กับการต่อสู้ทางการเมือง ด้วยการใช้ บุคคล เป็นสัญลักษณ์มากกว่า,ประยุทธ์-ทักษิณ เอาใคร ไม่เอาใครจะเป็นตัวกำหนดการตัดสินใจของประชาชน และก็จะบ่งชี้ถึงทิศทางการเมืองในอนาคตต่อไป,การปลดล็อกทางการเมืองแม้จะยังเป็น คลายล็อก ไม่ใช่ ปลดล็อก ก็ตาม แต่เมื่อพรรคการเมือง นักการเมืองสามารถเคลื่อนไหวได้ ก็เท่ากับเป็นการเตรียมการเลือกตั้งได้อย่างเป็นรูปธรรม,สิ่งที่จะได้เห็นก็คือ แต่ละพรรคการเมืองจะเปิดตัวให้เห็นกันได้ชัดเจนมากขึ้น โดยเฉพาะหัวหน้าพรรคใหญ่ ซึ่งจะเป็นจุดหนึ่งที่ทำให้การขับเคลื่อนของแต่ละพรรค และมีผลต่อพรรคการเมืองโดยเฉพาะคู่แข่ง,พล.อ.ประยุทธ์ จันทร์โอชา นายกฯ คสช. ประกาศชัดเจนแล้วว่า เดือนกันยายนเขาจะประกาศท่าทีทางการเมือง อยู่ที่ว่าจะแสดงตัวตนแบบครบเครื่องเลยหรือไม่?,คำตอบบอกว่าจะเอาแค่ประกาศว่าจะเล่นการเมืองอย่างแน่นอน,คงยังไม่กับถึงว่าจะมาแบบคนใน หรือคนนอกเท่านั้น น่าจะเป็นอีกระยะหนึ่งเพื่อให้การเมืองนิ่งกว่า หมายความต้องอ่านเกม อ่านคนของพรรคการเมืองคู่แข่ง,ไม่ต่างไปจากการที่ ทักษิณ ยังไม่ประกาศว่าจะให้ใครเป็นหัวหน้าเพื่อไทยคนใหม่ เพราะรู้กันดีว่าเขาน่าจะมีตัวเลือกในใจแล้ว อยู่ที่ว่าจะให้ใครเป็นในภาวการณ์ทางการเมืองนิ่งเช่นเดียวกัน,สำหรับ พล.อ.ประยุทธ์การตัดสินใจว่าจะเป็นนายกฯคนใน หรือคนนอกนั้น ก็มีความสำคัญไม่น้อย เพราะการเมืองจะเปิดมากขึ้น และหากการได้ตำแหน่งนายกฯอีกครั้ง ก็ต้องหาทางปิดเงื่อนไขให้เหลือน้อยที่สุด,การเป็น นายกฯคนใน จึงน่าจะลดแรงเสียดทานได้ทางหนึ่ง,วันนี้หากจะวัดความเป็นไปในทางการเมือง ดูเหมือนว่าฝ่าย กองหนุน นั้นได้วางระดับคะแนนเสียงแล้วดูเหมือนจะมั่นใจน่าจะเกินกึ่งหนึ่งคือ 250 เสียงขึ้นไป,รอบวงของ กองหนุน มีความเป็นไปได้ว่าน่าจะมีพรรคพลังประชารัฐ ภูมิใจไทย พลังชล ชาติพัฒนา ค่อนข้างจะแน่นอน,พรรคอื่นๆน่าจะรอดูผลเลือกตั้งก่อน หากได้เป็นรัฐบาลก็ไปทางนั้น,ถามว่า ประชาธิปัตย์ ไปทางไหน?,การที่ประชาธิปัตย์ตัดสินใจด้วยการเดินตามหลักการออกมาเป็น 2 แบบ คือไม่เอาทหาร และไม่เอาทักษิณ,ที่ประชาธิปัตย์ต้องตัดสินใจอย่างนี้ ก็เพราะความจำเป็นทางการเมือง เพราะไม่มีทางเลือกอย่างอื่น จะไปทางเพื่อไทยก็ไม่ได้ จะไปทางทหารก็ไม่ได้,จะเอา นโยบาย ไปสู้ก็คงเป็นเรื่องยาก เพราะส่วนใหญ่ไม่สุด จึงทำให้พรรคการเมืองนำมาตีกิน ทำให้ประชาธิปัตย์พ่ายแพ้มาตลอด,แต่ในแวดวงการเมืองที่วิเคราะห์กันแล้วมองว่า ที่สุดแล้วประชาธิปัตย์มีโอกาสได้ร่วมรัฐบาลอย่างไม่มีทางเลือก เพราะได้เป็นรัฐบาล ตัดโอกาสเพื่อไทย,ที่สำคัญ กองหนุน ถ้าไม่ได้เสียงประชาธิปัตย์ก็ไม่มีทางได้ 251 เสียง.,สายล่อฟ้า
ที่สุดการเลือกตั้งปี 62 ก็ต้องลงล็อกที่แต่ละฝ่ายจะใช้เป็นเข็มมุ่งไปสู่ชัยชนะด้วยการวางแผน วางแนวคิด เพื่อผูกติดความพึงพอใจของผู้มีสิทธิลงคะแนนเลือกตั้ง
เลือกตั้ง,ประยุทธ์ จันทร์โอชา,กล้าได้กล้าเสีย,สายล่อฟ้า,พรรคการเมือง,ข่าวทั่วไป